ಕಾಯೋಕೊ ಶಿಮಿಜು

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

ಕಾಯೋಕೊ ಶಿಮಿಜು (ಜನನ: ನವೆಂಬರ್ 9, 1935) ಜಪಾನಿನ ರಾಜಕಾರಣಿ ಹಾಗೂ ನರ್ಸ್. ಅವರು ಪರಿಸರ ಸಂಸ್ಥೆಯ ಸಚಿವರಾಗಿ (37ನೇ ಮತ್ತು 38ನೇ ಅವಧಿ) ಸೇವೆ ಸಲ್ಲಿಸಿದ್ದು, ಸದನ ಪರಿಷತ್ ನ ಸದಸ್ಯೆಯಾಗಿ (ಮೂರು ಅವಧಿಗಳು) ಮತ್ತು ಇತರೆ ಹಲವು ಸರ್ಕಾರಿ ಹಾಗೂ ಪಕ್ಷೀಯ ಹುದ್ದೆಗಳನ್ನು ವಹಿಸಿಕೊಂಡಿದ್ದಾರೆ.

 ಆರಂಭಿಕ ಜೀವನ ಮತ್ತು ನರ್ಸಿಂಗ್ ವೃತ್ತಿ 
ಶಿಮಿಜು ಟೋಕಿಯೊದಲ್ಲಿನ ಕಿತಾಜೋನೊ ಹೈಸ್ಕೂಲ್ ಹಾಗೂ ಟೋಕಿಯೋ ವಿಶ್ವವಿದ್ಯಾಲಯದಲ್ಲಿ ವೈದ್ಯಕೀಯ ಮಹಾವಿದ್ಯಾಲಯದ ಆರೋಗ್ಯ ಮತ್ತು ನರ್ಸಿಂಗ್ ವಿಭಾಗದಿಂದ ಪದವಿಯನ್ನು ಪಡೆದರು. 
ನರ್ಸ್ ಆಗಿ, ಅವರು ಕಾಂತೊ ತೆಯ್ಶಿನ್ ಆಸ್ಪತ್ರೆಯ ನರ್ಸಿಂಗ್ ವಿಭಾಗದ ಮುಖ್ಯ ನರ್ಸ್, ಟೋಕಿಯೊ ವಿಶ್ವವಿದ್ಯಾಲಯ ವೈದ್ಯಕೀಯ ಮಹಾವಿದ್ಯಾಲಯದ ಉಪನ್ಯಾಸಕಿ, ಮತ್ತು ಆರೋಗ್ಯ ಹಾಗೂ ಕಲ್ಯಾಣ ಸಚಿವಾಲಯದ ವೈದ್ಯಕೀಯ ವ್ಯವಹಾರಗಳ ಬ್ಯೂರೋದಲ್ಲಿನ ನರ್ಸಿಂಗ್ ವಿಭಾಗದ ಮುಖ್ಯಸ್ಥೆಯಾಗಿ ಸೇವೆ ಸಲ್ಲಿಸಿದರು.
ಅವರು ಜೂನ್ 2009 ರಿಂದ ಜುಲೈ 2013ರವರೆಗೆ ಜಪಾನ್ ನರ್ಸಿಂಗ್ ಫೆಡರೇಷನ್‌ನ ಅಧ್ಯಕ್ಷೆಯಾಗಿ ಕಾರ್ಯನಿರ್ವಹಿಸಿದರು.

 ರಾಜಕೀಯ ಜೀವನ 
1989ರಲ್ಲಿ ನಡೆದ  ಜಪಾನಿನ ಸದನ ಪರಿಷತ್ ನ 15ನೇ ನಿಯಮಿತ ಚುನಾವಣೆಯಲ್ಲಿ, ಲಿಬರಲ್ ಡೆಮಾಕ್ರಟಿಕ್ ಪಕ್ಷದ ಬೆಂಬಲದೊಂದಿಗೆ ಮತ್ತು ಜಪಾನ್ ನರ್ಸಿಂಗ್ ಅಸೋಸಿಯೇಷನ್ ಹಾಗೂ ಜಪಾನ್ ನರ್ಸಿಂಗ್ ಫೆಡರೇಷನ್‌ಗಳ ಶಿಫಾರಸಿನೊಂದಿಗೆ  ಶಿಗೆರು ಇಶಿಮೊಟೊ  ಅವರ ಉತ್ತರಾಧಿಕಾರಿಯಾಗಿ  ಅವರು ಅನುಪಾತಾತ್ಮಕ ಪ್ರತಿನಿಧಿತ್ವ ಕ್ಷೇತ್ರದಿಂದ ಸ್ಪರ್ಧಿಸಿ ಮೊದಲ ಬಾರಿ ಆಯ್ಕೆಯಾದರು.
ಅವರು ನಿರಂತರವಾಗಿ ಮೂರು ಬಾರಿ ಆಯ್ಕೆಯಾದರು ಮತ್ತು ಪಕ್ಷದ ಒಳಗಿನ ಸೆಇವಾ-ಕೈ ಗುಂಪಿನ ಸದಸ್ಯೆಯಾಗಿದ್ದರು. ಕಾರ್ಮಿಕ ಸಂಸತ್ ಉಪಸಚಿವರಾಗಿ ಹಾಗೂ  ಸಂಸತ್ ಪರಿಷತ್ ನ  ಶಿಕ್ಷಣ ಸಮಿತಿಯ ಅಧ್ಯಕ್ಷೆಯಾಗಿ ಸೇವೆ ಸಲ್ಲಿಸಿದ ನಂತರ, 1999ರಲ್ಲಿ  ಒಬುಚಿ ಸಚಿವ ಸಂಪುಟದಲ್ಲಿ ಪರಿಸರ ಸಚಿವರಾಗಿ ಸೇರ್ಪಡೆಯಾದರು. ಮುಂದಿನ ವರ್ಷ ರಚಿಸಲಾದ ಮೊದಲ ಮೊರಿ ಸಚಿವಮಂಡಲದಲ್ಲಿಯೂ ಪುನರ್‌ನಿಯುಕ್ತರಾಗಿದರು.
2007ರಲ್ಲಿ ಅವರು ರಾಜಕೀಯದಿಂದ ನಿವೃತ್ತರಾದರು. ನವೆಂಬರ್ 2007ರಲ್ಲಿ ಅವರಿಗೆ ಗ್ರ್ಯಾಂಡ್ ಕಾರ್ಡನ್ ಆಫ್ ದಿ ಆರ್ಡರ್ ಆಫ್ ದಿ ರೈಜಿಂಗ್ ಸನ್  ಪುರಸ್ಕಾರ ಲಭಿಸಿತು.

2004ರಲ್ಲಿ ಬೆಳಕಿಗೆ ಬಂದ ಜಪಾನ್ ರಾಜಕಾರಣಿಗಳು ತಮ್ಮ ಪಿಂಚಣಿ ಪಾವತಿಸುತ್ತಿಲ್ಲ  ಎಂಬ ವಿವಾದದಲ್ಲಿಯೂ ಶಿಮಿಜು ಅವರ ಹೆಸರು ಸೇರಿತ್ತು.

 ಪುಸ್ತಕಗಳು 
ಔರ್ ಲಾ: ಕಾಮೆಂಟರಿ ಆನ್ ದ ಪಬ್ಲಿಕ್ ಹೆಲ್ತ್ ನರ್ಸ್, ಮಿಡ್‌ವೈಫ್ ಅಂಡ್ ನರ್ಸ್ ಲಾ – ಜಪಾನ್ ನರ್ಸಿಂಗ್ ಅಸೋಸಿಯೇಷನ್ ಪಬ್ಲಿಕೇಶನ್, 1985

ಔರ್ ಲಾ: ಲರ್ನಿಂಗ್ ಅಬೌಟ್ ದ ಲಾ ಫಾರ್ ಪಬ್ಲಿಕ್ ಹೆಲ್ತ್ ನರ್ಸಸ್, ಮಿಡ್‌ವೈವ್ಸ್, ಅಂಡ್ ನರ್ಸಸ್ (2ನೇ ಎಡಿಷನ್), 1988

ಎ ಫಸ್ಟ್-ಯರ್ ಡಯಟ್ ಮೆಂಬರ್’ಸ್ ನಾಗತಾಚೋ ಡೈರಿ: 365 ಡೇಸ್ ಆಫ್ ಶಿಮಿಜು ಕಾಯೋಕೊ, 1990

ನಾಗತಾಚೋ ಡೈರಿ: ಕಾಯೋಕೊ ಶಿಮಿಜು’ಸ್ ಆಕ್ಟಿವಿಟೀಸ್, 1992

ಕ್ರಿಯೇಟಿಂಗ್ ಎ ರಿಸೈಕ್ಲಿಂಗ್-ಬೇಸ್ಡ್ ಸೋಸೈಟಿ ಅಂಡ್ ಮೆಡಿಕಲ್ ವೇಸ್ಟ್, 2001

 ಸಹ-ಸಂಪಾದನೆ 
ನರ್ಸಿಂಗ್ ಲಾ ಹ್ಯಾಂಡ್‌ಬುಕ್, ಟೊಯೋಕೊ ಕಾಡೋವಾಕಿಯೊಂದಿಗೆ ಸಹ-ಎಡಿಟಿಂಗ್, 1984

ನರ್ಸಿಂಗ್ ಫಾರ್ ಆಲ್: ನರ್ಸಿಂಗ್ ಇನ್ ಸೋಸೈಟಿ, 1988

ನರ್ಸಿಂಗ್ ಲಾ ಹ್ಯಾಂಡ್‌ಬುಕ್ (1997 ಎಡಿಷನ್), ಟೊಯೋಕೊ ಕಾಡೋವಾಕಿ ಮತ್ತು ಹಿರೋಕೊ ಮೊರಿಯಾಮ ಅವರೊಂದಿಗೆ, 1997

ನರ್ಸಿಂಗ್ ಅಂಡ್ ಕೇರ್ ಲೆಜಿಸ್ಲೇಶನ್ ಹ್ಯಾಂಡ್‌ಬುಕ್, 2001

 ರಾಜಕೀಯ ಹುದ್ದೆಗಳು 

 ಉಲ್ಲೇಖಗಳು